హైదరాబాద్ సదస్సుకు భారీగా ప్రతినిధులుహైదరాబాద్ (ఆంధ్రజ్యోతి బిజినెస్): అంతర్జాతీయ స్థాయిలో వ్యాపార, పారిశ్రామికవర్గాలను దగ్గరికి చేర్చే అంత్రప్రెన్యూర్స్ ఆర్గనైజేషన్ (ఇఒ) భారత్లో తన కార్యకలాపాలను మరింత విస్తరిస్తోంది. ఇందులో భాగంగా గోవా, నవి ముంబైతో పాటు ఆంధ్ర ప్రదేశ్లోని విజయవాడ, వైజాగ్లో కొత్త చాప్టర్లు ఏర్పాటు చేయాలని నిర్ణయించింది. హైదరాబాద్లో జరుగుతున్న ‘2017 ఇఒ హైదరాబాద్ యూనివర్సిటీ’ సదస్సు సందర్భంగా జరిగిన విలేకరుల సమావేశంలో  ఇఒ దక్షిణాసియా రీజినల్ డైరెక్టర్ చిరంజీవి పటేల్ ఈ విషయం చెప్పారు. వచ్చే ఏడాది చివరికల్లా విజయవాడ, వైజాగ్లో చాప్టర్ల ఏర్పాటు పూర్తవుతుందన్నారు. దీంతో ఆ ప్రాంతాల్లోని స్థానిక పారిశ్రామిక, వాణిజ్యవేత్తలకూ అంతర్జాతీయ నైపుణ్యాలు, అవకాశాలు అందుబాటులోకి వస్తాయన్నారు. బుధవారం ప్రారంభమైన ‘2017 ఇఒ హైదరాబాద్ యూనివర్సిటీ’ సదస్సుకు 35 దేశాల నుంచి 450 మంది ప్రతినిధులు హాజరవుతున్నట్టు ఇఒ గ్లోబల్ యూనివర్సిటీ లీడ్ మైకేల్ రాస్ చెప్పారు. అంతర్జాతీయంగా పేరొందిన తమ సంస్థ స్టార్టప్ కంపెనీల నిర్వాహకులతోపాటు ఔత్సాహిక పారిశ్రామికవేత్తలకూ అవసరమైన శిక్షణ సదుపాయాలు కల్పిస్తున్నట్టు తెలిపారు. ప్రతి చాప్టర్లో ఒక్కో పారిశ్రామిక రంగం నుంచి ఇద్దరు లేదా ముగ్గురికి మాత్రమే ఇఒ సభ్యత్వం ఉంటుందని మైకేల్ రాస్ చెప్పారు. అది కూడా వార్షిక టర్నోవర్ కనీసం 10 లక్షల డాలర్లు మించిన కంపెనీల ప్రమోటర్లు, సిఇఒలు మాత్రమే తమ సంస్థలో  సభ్యత్వం పొందేందుకు అర్హులని చెప్పారు. ప్రస్తుతం స్థానికంగా తమ చాప్టర్లో  86 మంది పారిశ్రామిక, వాణిజ్యవేత్తలు సభ్యులుగా ఉన్నట్టు హైదరాబాద్ చాప్టర్ లోకల్ లీడ్ జివి కుమార్ తెలిపారు. ఇందులో 17 శాతం మంది మహిళలన్నారు.
hyderabad sadassuku bhariga pratinidhuluhaidaraabaada (aandhrajyoti bijines): antarjaatiiya sthaayilo vyapara, paarisraamikavargaalanu daggariki cherche untraprenurs arganisation (ioo) bhaaratlo tana kaaryakalaapaalanu marinta vistaristondi. indulo bhagamga gova, navi mumbaitho paatu aandhra pradeshloni vijayavada, vaijaaglo kotta chapterlu erpaatu cheyalani nirnayinchindi. hyderabadlo jarugutunna ‘2017 ioo hyderabad university’ sadassu sandarbhamgaa jarigina vilekarula samavesamlo  ioo dakshinasia reginal director chiranjeevi patel ee vishayam cheppaaru. vache edaadi chivarikalla vijayavada, vaijaaglo chapterla erpaatu puurtavutumdannaaru. deentho aa praantaallooni sthaanika paarisraamika, vaanijyavettalakuu antarjaatiiya naipunyaalu, avakaasaalu andubaatuloki vastaayannaaru. budhavaaram praarambhamaina ‘2017 ioo hyderabad university’ sadassuku 35 deshaala nunchi 450 mandi pratinidhulu haajaravutunnattu ioo global university lead maikel ras cheppaaru. antarjaatiiyamgaa perondina tama samstha startop companyla nirvaahakulatopaatu autsaahika paarisraamikavettalakuu avasaramaina sikshana sadupaayaalu kalpistunnattu telipaaru. prati chapterlo okko paarisraamika rangam nunchi iddaru leda mugguriki matrame ioo sabhyatvam untundani maikel ras cheppaaru. adhi kuudaa vaarshika tarnover kaneesam 10 lakshala daalarlu minchina companyla pramotarlu, ciolu matrame tama samsthalo  sabhyatvam pondenduku arhulani cheppaaru. prastutam sthaanikamgaa tama chapterlo  86 mandi paarisraamika, vaanijyavettalu sabhyulugaa unnattu hyderabad chapter lokal lead jivi kumar telipaaru. indulo 17 saatam mandi mahilalannaru.